**DĖL PANEVĖŽIO REGIONO PLĖTROS TARYBOS STEIGIMO**

2020 m. lapkričio 5 d. Nr. T -

Panevėžys

Vadovaudamasi Lietuvos Respublikos vietos savivaldos įstatymo 6 straipsnio 3 ir   
4 punktais, 16 straipsnio 2 dalies 22 ir 26 punktais, 20 straipsnio 2 dalies 3 punktu bei Lietuvos Respublikos regioninės plėtros įstatymo 17, 18 straipsniais, Panevėžio rajono savivaldybės taryba   
n u s p r e n d ž i a:

1. Steigti Panevėžio regiono plėtros tarybą kartu su Biržų rajono savivaldybe, Kupiškio rajono savivaldybe, Panevėžio miesto savivaldybe, Pasvalio rajono savivaldybe ir Rokiškio rajono savivaldybe.

2. Pritarti Panevėžio regiono plėtros tarybos steigimo sutarties projektui (pridedama).

3. Įgalioti Panevėžio rajono savivaldybės merą Povilą Žagunį pasirašyti Panevėžio regiono plėtros tarybos steigimo sutartį.

4. Pritarti Panevėžio regiono plėtros tarybos nuostatų projektui (pridedama).

5. Įgalioti Panevėžio rajono savivaldybės merą Povilą Žagunį dalyvauti Panevėžio regiono plėtros tarybos steigiamajame susirinkime, balsuoti už Panevėžio regiono plėtros tarybos nuostatų, Panevėžio regiono plėtros tarybos kolegijos darbo reglamento ir Panevėžio regiono plėtros tarybos kolegijos personalinės sudėties patvirtinimą ir pasirašyti Panevėžio regiono plėtros tarybos nuostatus.

6. Deleguoti į Panevėžio regiono plėtros tarybos kolegiją Panevėžio rajono savivaldybės tarybos narę Vitaliją Kuliešienę.

7. Nustatyti, kad Panevėžio regiono plėtros tarybai, kaip Panevėžio rajono savivaldybės stojamasis įnašas, perduodamas Panevėžio rajono savivaldybei nuosavybės teise priklausantis finansinis turtas iš Panevėžio rajono savivaldybės biudžeto – 2 000 Eur (du tūkstančiai eurų).

Šis sprendimas per vieną mėnesį gali būti apskundžiamas Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka.

Irena Stankevičienė

2020-10-19

**PANEVĖŽIO RAJONO SAVIVALDYBĖS ADMINISTRACIJOS   
INVESTICIJŲ IR UŽSIENIO RYŠIŲ SKYRIUS**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PANEVĖŽIO REGIONO PLĖTROS TARYBOS STEIGIMO“ PROJEKTO**

2020-10-19

Panevėžys

**Projekto rengimą paskatinusios priežastys.**

Atsižvelgiant į aktualias teisės aktų nuostatas, Panevėžio regiono savivaldybėms reikia įsteigti naują Panevėžio regiono plėtros tarybą. Panevėžio regiono plėtros tarybos dalyvės per Panevėžio regiono tarybą rengs ir tvirtins Panevėžio regiono plėtros planą ir gaus lėšų jam įgyvendinti. Panevėžio regiono plėtros tarybos dalyvėmis nesančios savivaldybės tik su Panevėžio regiono plėtros tarybos pritarimu galės prisidėti prie Panevėžio regiono plėtros plano įgyvendinimo ir gauti tam lėšų, dalyvauti Panevėžio regiono plėtros tarybai svarstant klausimus dėl Panevėžio regiono plėtros plano, lėšų naudojimo, gauti kitą nacionalinės regioninės politikos tikslo įgyvendinimui skirtą pagalbą.

**Sprendimo projekto esmė ir tikslas.**

Sprendimo projekto tikslas – steigti Panevėžio regiono plėtros tarybą, pritarti pridedamam Panevėžio regiono plėtros tarybos steigimo sutarties projektui ir išspręsti kitus klausimus, susijusius su Panevėžio regiono plėtros tarybos steigimu.

**Kokių pozityvių rezultatų laukiama.**

Bus užtikrintas Panevėžio rajono savivaldybės dalyvavimas Panevėžio regiono plėtros taryboje.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**Kokius galiojančius teisės aktus būtina pakeisti ar panaikinti, priėmus teikiamą projektą.**

Nereikia.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

Stojamajam įnašui reikalingi 2 000 Eur iš savivaldybės biudžeto.

Vyr. specialistė Irena Stankevičienė